google/wiki40b huggingface dataset:
Gjør døren høy

«Gjør døren høy», opprinnelig versjon «Macht hoch die Tür, die Tor macht weit» er en adventshymne som tilkom i Østpreussen i Tyskland på 1600-tallet.

Bakgrunn, spredning

Den ble til på luthersk grunn, men er blitt populær også blant katolikker og anglikanere og andre.
En kjent oversettelse til engelsk ble foretatt i 1853 av Catherine Winkworth: Lift up your heads, ye mighty gates. 
Den norske versjonen er skrevet av Magnus Brostrup Landstad.
Teksten stammer fra Georg Weissel (1590–1635) og ble forfattet i 1623 i anledning innvielsen av Altroßgärter Kirche i Königsberg. Den melodi den senere er blitt kjent med finner man for første gang i Freylinghausen'schen Gesangbuch (1704).
Teksten er inspirert av det som står i Salmenes bok 24:7. Teksten beskriver Jesus som verdens konge og frelser. Salmen brukes mye til jul.
Freestyle disco jazz

poeng

førstegangsstarter 0p
rekrutt 0p
litt øvet 7p
mester 14p
champ 21p
elite rankinglister
VM i bandy 2001

Bandy-VM 2001 ble arrangert i Finland og Sverige mellom 24. mars og 1. april. Det var det 22. verdensmesterskapet i bandy. Sju lag deltok og først ble det spilt en enkeltserie der alle lagene møttes en gang. De fire første lagene gikk til semifinale og nummer fem og seks til spill om femteplassen. Kampene ble spilt i Uleåborg og Haparanda. Russland ble verdensmester ved å beseire Sverige med 6-1 i finalen.
Galbuli

Systematikk

Jakamarer og dovenfugler behandles ofte i den separate ordenen Galbuliformes, men dette savner allmenn aksept. DNA-analyser viser at de danner en egen evolusjonær utviklingslinje, men de fleste regner denne som en delgruppe av spettefugler.
Fischer-Tropsch-prosessen

Fischer-Tropsch-prosessen er en kjemisk reaksjon som omdanner karbonmonoksid og hydrogen til flytende hydrokarboner ved hjelp av en katalysator. Gjennom denne prosessen kan en lage diesel fra andre råstoffer enn råolje, slik som naturgass, kull og biologisk avfall.

Historikk

Prosessen ble utviklet av de tyske forskerne Franz Fischer og Hans Tropsch på 1920-tallet. Tyskland har lite råolje, men mye kull, så prosessen ble utviklet for å lage flytende drivstoff av kullet. I 1944 (under andre verdenskrig) produserte Tyskland 124 000 fat syntetisk diesel hver dag. Metoden ble også benyttet i Sør-Afrika i apartheidtiden, da landet ble boikottet.
I dag brukes prosessen for å utnytte naturgass og kull til produksjon av petroleumsprodukter, spesielt diesel, som erstatning for produksjon fra konvensjonelle oljereservoarer. Dette er lønnsomt ved en oljepris på 20-25 dollar per fat og høyere. Et eksempel er 
Royal Dutch Shells «Pearl» anlegg i Qatar som vil produsere 140 000 fat syntetisk diesel per dag.

Anvendelse

Bare en håndfull selskaper har kommersialisert Fischer-Tropsch (FT) teknologien. 
Shell i Bintulu, Malaysia, bruker naturgass som råvare og produserer primært lav-svovel diesel drivstoff og mat-kvalitet voks.  
Sasol i Sør-Afrika bruker kull og naturgass som råvare og produserer ulike syntetiske petroleumprodukter. Sasol produserer mesteparten av landets diesel drivstoff.

Flere planlagte anlegg av ulike typer

Et lite USA-basert selskap, Rentech, vurderer å bygge om nitrogen-gjødselanlegg fra å bruke naturgass som råvare til å bruke kull eller koks og produsere flytende hydrokarboner som biprodukt.
Også Choren Industries har bygget et FT-anlegg i Tyskland. 
FT-prosessen er en etablert teknologi og allerede anvendt i stor skala, selv om dens popularitet er begrenset av høy kapitalkost, høy operasjonell- og vedlikeholdskost og usikker og volatil pris på råolje. Naturgass som råvare er kun praktisk anvendbart for forekomster av naturgass som ligger for langt unna markedet til å kunne bli produsert, transportert og solgt gjennom konvensjonelle gassrørledninger eller LNG teknologi; ellers ville direkte salg av naturgass til konsumenter ha vært langt mer lønnsomt. Det finnes flere selskaper som jobber med å utvikle prosessen for å kunne utvinne naturgass i fjentliggende områder. Geologer forventer at utvinning av naturgass vil nå sitt maksimum 5-15 år etter olje, men dette er vanskelig å forutsi og høyst usikkert.
Verden har store kullreserver som i økende grad vil kunne bli benyttet som drivstoffkilde ved eventuell oljemangel. 
I oktober 2006 annonserte den finske papir- og celluloseprodusenten UPM planer om å produsere biodiesel ved Fischer-Tropsch-prosessen parallelt med sin tradisjonelle virksomhet ved bruk av biomasse.
I august 2007 annonserte Louisiana State University at de hadde mottatt støtte fra Energidepartementet i USA og ConocoPhillips for utvikling av ny nanoteknologi for katalyse av syntesegass fra kull til etanol.
To mistenkelige personer (film)

Bakgrunn

Filmatiseringen av boka er basert på den sanne historien om lensmannsmordene på Vågård, en tragisk hendelse som fant sted på Vågård i Ytre Ådal den 22. august i 1926 da to lensmenn fra Ringerike forsøkte å arrestere to skapsprengere og ransmenn. Begge lensmennene ble drept, og dobbeltdrapet utløste en storstilt forbryterjakt.

Om filmen

To mistenkelige personer innehar en helt spesiell plass i norsk filmhistorie. Allerede under innspillingen tok en av de to forbryterne fra 1926 kontakt med myndighetene. Formålet var å stoppe filmen. Det lyktes også. Først i Oslo byrett og deretter i Høyesterett ble filmen forbudt å vise offentlig. Det medførte et stort økonomisk tap for produksjonsselskapet Norsk Film A/S. Dommen mot To mistenkelige personer hadde intet sidestykke i Europa, og står sentralt i norsk rettsliv. Personvernet ble satt høyere enn ytringsfriheten.
Så sent som i 1997 nektet Norsk Film AS å vise filmen for Norsk Redaktørforening av hensyn til en avdød drapsmanns etterkommere. I mars 1998 ble filmen frigitt i et vedtak av styret i Norsk Film. Tidligere på året avholdt Norsk Redaktørforening en fiktiv rettssak om visning av filmen. «Dommerpanelet» Jon Bing, John Stanghelle og Anne Lise Ryel konkluderte med at filmen burde frigis. Denne «dommen» hadde ingen reell betydning, men ble regnet som prinsipielt viktig. Den 25. november 1998 ble filmen vist offentlig på Cinemateket i Bergen. Først i 2003 tok Norsk Filmstudio, som hadde rettighetene til filmen, saken opp på nytt, og to år etter vurderte professor Jon Bing forbudet. Her slo da fast at filmen kunne gjøres tilgjengelig for offentligheten. Hovedpersonen var ikke lenger i live. Filmen ble lagt ut for publikum i 2007 og samme år vist på NRK.
Mussjön

Mussjön er en liten innsjø i Offerdal, Krokom kommune, Jämtland, Sverige. Den ligger mellom Bångåsen og Ede.
Mussjön er en næringsrik innsjø i et gammelt, kupert jordbrukslandskap. Innsjøen er en del av et beskyttet område, med blant annet fugletårn og tranelunder. Fuglelivet rundt sjøen har vært tema for kunstneren og forfatteren Göran Boström fra Änge i Offerdal.
Masvingo

Masvingo (tidligere Fort Victoria) er en by i den sørøstlige delen av Zimbabwe, med et innbyggertall (pr. 2012) på 87 886. Byen er hovedstad i provinsen av samme navn. Den ligger tett ved nasjonalmonumentet Great Zimbabwe.
Under den hvite bro (album)

Under den hvite bro er et musikkalbum med Jens Book-Jenssen, utgitt i 1980.
Fylkesvei 6640

Fylkesvei 6640 (Fv6640) i Trøndelag går mellom Ofstad og Kvernamoen i Orkdal kommune. Veien er 6,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 791 (Sør-Trøndelag).
Smørås Idrettslag

Historikk

Idrettslaget ble stiftet den 11. august 1973, og har de siste årene opplevd en god vekst som følge av tilflytting og familier som etablerer seg i området, i det siste spesielt i området rundt Apeltun. Per oktober 2017 ligger medlemstallet på omtrent 700.
Hvert år arrangerer klubben fotballskoler for de yngste i sommerferien, i de senere år i samarbeid med TINE. I 2013 fylte Smørås IL 40 år, og det ble i den anledning gitt ut en en jubileumsbok skrevet av Fabian M. P. Thronden og Erik M. Throndsen. Boken tar for seg spillerstatistikk, historie, viktige personer og de største hendelsene i klubbens historie.
Closterus

Utseende

Middelsstore til ganske store (20-52 millimeter), avlange og litt flate, brune eller svarte trebukker. Hannens antenner er sterkt sagtakkede til kamformede.

Utbredelse

Slekten er endemisk for Madagaskar.
Regnskapsregisteret

Regnskapsregisteret er ett av de offentlige registrene i Brønnøysundregistrene i Brønnøysund. Det er den viktigste datakilden for alle som vil skaffe seg rede på den økonomiske tilstanden i norsk næringsliv.
Innsendingspliktige foretak skal hvert år sende inn årsregnskap, årsberetning og revisjonsberetning til Regnskapsregisteret innen en måned etter at det er vedtatt. Formålet med ordningen er å sikre økonomisk trygghet og effektivitet mellom selskapene og myndighetene, mellom selskapene og publikum, og ikke minst, selskapene i mellom. Regnskapsinformasjon er av offentlig interesse, og gjennom registrering i Regnskapsregisteret blir denne informasjonen offentlig tilgjengelig i 10 år. Mottatte årsregnskap blir kunngjort etter registrering.
Brother, Can You Spare a Dime?

«Brother, Can You Spare a Dime?», også sunget som «Buddy, Can You Spare a Dime?», er en av de best kjente amerikanske sanger fra Den store depresjonen.
Den ble skrevet i 1931 av E.Y. «Yip» Harburg og komponisten Jay Gorney. Sangen var med 1932-musicalen New Americana, men ble best kjent ved plateinnspillinger med Bing Crosby og Rudy Vallee. Begge versjoner ble lansert rett før Franklin Delano Roosevelt ble valgt til president, og begge ble nr. 1-hits på bestsellerlistene. Warner Brothers' Crosby-innspilling ble den største salgshiten på denne tiden. Tom Waits har også sunget sangen.
Edward Snowden

Norges behandling av Edward Snowden

I 2013 avslo daværende justisminister Grete Faremo P.E.N.s initiativ om å hente Snowden til Norge som en overføringsflyktning. Formelt var det UDI som sto for avslaget.
I 2015 mottok Snowden Bjørnsonprisen, men han valgte å ikke reise til Norge for å motta den i egen person da hverken statsminister Erna Solberg eller justisminister Anders Anundsen kunne gi ham noen garanti for reisen. Justisministeren henviste Bjørnstjerne Bjørnson-Akademiet, som hadde kommet med henstillingen, om å ta saken opp med domstolene.

Ossietzkypris-affæren 2016

Da det ble kjent at Snowden ble tildelt Ossietzkyprisen av Norsk PEN for 2016, ble det raskt reist spørsmål om hvorvidt Snowden også denne gangen ville bli nektet garantier for sin sikkerhet av norske myndigheter fra å bli utlevert til USA. Snowdens norske støttespillere, Norsk Redaktørforening, Norsk Journalistlag og Norsk Presseforbund, engasjerte Advokatfirmaet Schjødt som tok ut stevning mot Staten ved Justisdepartementet på vegne av Snowden. Den 27. juni 2016 avviste tingrettsdommer Inga Bejer Engh saken, som ble holdt i Oslo tingrett, og idømte Snowden å betale statens saksomkostninger på 7.000 kroner.
Den 28. september ble anken enstemmig forkastet i Borgarting lagmannsrett, hvor lagdommer Fanny Platou Amble, Harald Georg Venger og Svein Kristensen også idømte Snowden å betale saksomkostninger pålydende 20 300 kroner. Den 25. november kom den endelige avgjørelsen fra Høyesterett. Anken ble forkastet enstemmig av høysterettsdommer Bergljot Webster, Magnus Matningsdal og Wilhelm Matheson som idømte Snowden å betale staten, ved Justis- og beredskapsdepartementet, 13 050 kroner i saksomkostninger. Regjeringsavokat Christian Reusch sa seg fornøyd med kjennelsen som han mente ikke bar preg av å være politisk motivert. Saken ble også omtalt av utenlandsk presse.
Snowden skal ifølge Dagbladet ha sagt i et intervju med Brennpunkt at det var trist at Norge nektet ham å komme til Norge på en trygg måte for å få tildelt prisen.
Han fikk til slutt Ossietzky-prisen i Moskva den 27. april 2017 på et hotellrom leid av Norsk PEN.
Rytmisk gymnastikk under Sentralamerikanske og karibiske leker 2002

Rytmisk gymnastikk under Sentralamerikanske og karibiske leker 2002. Rytmisk gymnastikk var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var andre gangen som rytmisk gymnastikk var med i de sentralamerikanske og karibiske leker. Det var ni øvelser, kun for kvinner. Mexico ble beste nasjon med seks gullmedaljer foran Venezuela med tre.
Einar Molland

Medlemskap og utmerkelser

Molland var medlem av Det Norske Videnskaps-Akademi fra 1946 og av Det Kongelige Norske Videnskabers Selskab fra 1960. Han mottok han Fridtjof Nansens belønning for fremragende forskning i 1961 og ble utnevnt til ridder av 1. klasse av St. Olavs Orden samme år. Han ble utnevnt til æresdoktor ved Uppsala universitet i 1962.
Tannpleier

Tannpleier er en yrkesgruppe innen helsesektoren som fikk autorisasjon i 2001. Tannpleierne er en yrkesgruppe som arbeider med forebyggelse av sykdom i tenner og munnhule.
Tannpleiere arbeider med alle deler av befolkningen, fra småbarn til eldre, friske og kronisk syke, funksjonsfriske og funksjonhemmede. De har dermed en betydningsfull rolle i den norske tannhelsetjenesten. Ca 2/3 av de yrkesaktive tannpleierne i Norge er ansatt i den offentlige tannhelsetjenesten. 1/3 arbeider enten kun på private tannklinikker eller har en fot innenfor både privat og offentlig sektor. Antall tannpleiere som driver egne selvstendige tannpleierklinikker har økt de siste 10 årene, noe som er i tråd med helsemyndighetenes ønsker.
Det vil mest sannsynlig bli større etterspørsel etter tannpleiertjenester i fremtiden, spesielt i privat sektor.
Tannpleierne arbeider blant annet på tannklinikker, sykehjem, videregående skoler, på høgskoler/universitet, institusjoner, helsestasjoner, i dentale firmaer m.m.

Den offentlige tannhelsetjenesten

Tannpleierne i Den offentlige tannhelsetjenesten samarbeider med primærhelsetjenesten med tiltak mot barn og unge i barnehager og i grunnskolen, elever ved studieretninger for helse- og sosialfag på videregående skoler og studenter ved høgskoler for helse- og sosialfaglige utdanninger.
De deltar i og leder mye av opplæringsarbeidet på sykehjem og andre institusjoner innenfor tannhelse. De samarbeider også om opplærings- og undervisningsvirksomhet overfor andre grupper av befolkningen slik som funksjonshemmede, eldre og kronisk syke.
En stor del av tannpleierens arbeid foregår likevel på tannklinikk. Dette arbeidet inkluderer undersøkelser, behandling, helsefremmende og forebyggende tiltak overfor enkeltindivider og grupper.
Den kliniske virksomheten omfatter klinisk og røntgenologisk undersøkelse av tenner, tannkjøtt og munnslimhinner, kontroll av bitt, diagnostisering og oppfølging av pasientens tannhelsetilstand, fjerning av tannsten og plakk, behandling av tannkjøttsykdom (gingivitt og periodontitt), midlertidig fyllings- og kroneterapi, fluorbehandling m.m. Tannpleierne veileder pasientene slik at de blir bedre i stand til å ivareta egen tannhelse.

Privat tannhelsetjeneste

De privatansatte tannpleierne arbeider hovedsakelig på en tannklinikk. Det er flest voksne og friske eldre som får tilbud om tannbehandling på de private tannklinikkene og oppgavene vil være mange av de samme som i den offentlige tannhelsetjenesten.
De kan også ha endel andre oppgaver som for eksempel bleking av tenner der dette er tilrådelig, påsetting av tannsmykker, tilpasning av bittskinner og justering av proteser m.m.
Endel tannpleiere er ansatt hos eller samarbeider nært med spesialister innen kjeveortopedi, periodontister og kjevekirurger. Arbeidsoppgavene vil derfor variere endel avhengig av hvor tannpleieren arbeider. Det helsefremmende og forebyggende vil alltid gjenspeiles i behandlingen som tilbys.
Georg Kaspar Nagler

Biografi

I 1815 begynte Nagler på Wilhelmsgymnasium München. Åtte år senere begynte han å studere filologi og naturvitenskap. I 1829 tok han en filosofisk doktorgrad ved Universitetet i Erlangen. Siden 1827 hadde han eid et antikvariat sammen med sin kone Johanna Ehrentreich. Senere arbeidet han i Bayerischen National-Zeitung, som på det tidspunktet var redigert av Joseph Heinrich Wolf.
Etter dette begynte han å arbeide med Neuen allgemeinen Künstler-Lexicon, som utkom fra 1835 til 1852 i 22 bind. For dette leksikonet fikk han gyllen medalje i Kunst und Wissenschaft av Hertug Max in Bayern og Fredrik Vilhelm IV av Preussen. Fra 1836 holdt han ved den kongelige Baugewerbschule foredrag om arkitekturhistorie.
The Crow: Wicked Prayer

Handling

Filmen har handling fra det sydvestlige Amerika, og forteller historien til tidligere straffedømte og sosialt utstøtte Jimmy Cuervo. Jimmy, som er forhatt av de fleste i det lokale samfunnet, planlegger å forlate byen så snart prøvetiden hans er over. Han planlegger også å ta med seg sin store kjærlighet, Lily. Disse planene blir endret da Luc Crash og Lola Byrne, lederne i den lokale satanistgjengen, tar livet av Lily for å bruke de blå øynene hennes i et rituale som skal gjøre Luc til djevelens reinkarnasjon. Jimmy, som blir myrdet sammen med Lily, kommer tilbake fra de døde som en udødelig hevner som skal ta hevn på den satanistiske gjengen. For å bli gjenforent med Lily må han stå ansikt til ansikt med djevelen for å stoppe de onde planene til Luc og Lola.
Atiaia

Utseende

Middelsstore, avlange, matt brune trebukker. Antennene er lange og nokså kraftige, hvert ledd med en kraftig pigg i spissen. Pronotum er avrundet sekskantet med en kort pigg på hver side og kraftig, tverr-rynket skulptur. Dekkvingene er noe avsmalnende bakover, gulbrune til brune, i spissen med to skarpe pigger. Beina er tynne og middels lange.

Utbredelse

Artene er utbredt fra Venezuela i nord til det sørlige Brasil i sør.
The Beast of the City

Handling

Sjefsetterforskeren Jim Fitzpatrick (Walter Huston) har sett seg lei på at gangsteren Samuel «Sam» Belmonte (Jean Hersholt) kontrollerer byen, men mangler beviser for å fengsle ham. Han spør broren sin, Ed Fitzpatrick (Wallace Ford), som også er politi om han kan undersøke litt om Belmonte. Ed oppsøker Daisy Stevens (Jean Harlow), en kvinne som sosialiserer med gansterne, men ender opp med å bli forført av henne. Jim havner stadig i krangler med sine overordnede om Belmonte og ender opp med å bli forflyttet til byens roligste distrikt. En dag får han besøk av kollegaene Mac (Sandy Roth) og Tom (Warner Richmond) og de tre ender opp med å arrestere noen ranere. På grunn av all oppmerksomheten dette får i media bestemmer borgermesteren seg for å forfremme Jim til politisjef. 
Ed trenger desperat penger for å underholde Daisy og spør om å få en forfremmelse, men Jim mener at han ikke er klar for det. Jim lar imidlertid Ed få ansvar for en pengetransport, noe som kan bli positivt for hans videre karriere. Mac og Tom er imidlertid klar over Eds forhold til Daisy og får tillatelse av Jim til å observere pengetransporten fra avstand. Ed på sin side er misfornøyd med Jim og beklager seg til Daisy. Hun overtaler han til å la gangsterne rane pengetransporten. Ranet slår imidlertid feil og Mac blir drept. De to gangsterne som var involvert blir arrestert og en av dem forteller Jim at Ed var med på planen. Både de to gangsterne og Ed blir tiltalt for ran og mord. Belmonte bestemmer seg for å vise Jim hvem som egentlig styrer byen og sørger for at de tre blir frifunnet. 
Ed ønsker desperat Jims tilgivelse og oppsøker han hjemme, mens Belmonte og gjengen hans feirer. Jim foreslår at Ed kan reise ned til Belmonte og fortelle han at han har tenkt å fortelle alt til media. Deretter skal Jim og en gruppe utvalgte politimenn storme stedet. Ed går med på dette. Da politiet ankommer blir det en voldsom skuddveksling mellom dem og gangsterne og alle blir drept.

Produksjon

Filmen hadde arbeidstittelen City Sentinels, før valget til slutt falt på The Beast of the City. Filmen var et resultat av samtaler mellom president Herbert Hoover og Metro-Goldwyn-Mayer-sjefen Louis B. Mayer om viktigheten av å opplyse folk om at man måtte ha respekt for politiets arbeid. En prolog fra Hoover om dette er inkludert i begynnelsen av filmen. MGM betalte 1000 dollar for å få bruke 250 politiuniformer i filmen.

Mottakelse

Mordaunt Hall i The New York Times ble ikke spesielt imponert av filmen som sådan, men mente likevel at handlingen og de gode skuespillerprestasjonene er nok til å holde på seerens interesse. Thornton Delehanty i New York Post var langt mer positiv og roste både regissør, hovedrolleinnehaverne og manuset.
Haldor Lægreid

Karriere

Haldor Lægreid bodde flere steder i Nord-Norge under oppveksten. Siden kom han til Trondheim, hvor han gikk musikklinjen ved Trondheim katedralskole. Der spilte han blant annet en hovedrolle i Kiss Me Kate i regi av Arne Reitan som skolen satte opp. Han var også med i en dansegruppe i Trondheim, og etter videregående skole søkte han seg inn på Ballettakademiet i Göteborg, hvor han i tre år var med i en rekke produksjoner. Fra Sverige gikk turen til Tyskland, hvor han spilte i Cats, West Side Story, Les Misérables og uroppføringen av Sofies Verden.  
Han hadde også en rolle i Danmark, i musikalen Atlantis før han kom tilbake til Trondheim, hvor han i et år var knyttet til Trøndelag Teater og spilte i Rent, i Shakespeares Hver sin lyst, og siden som Judas oppsetningen av Jesus Christ Superstar våren 2000. Sammen med Stephen Hansen og andre musikere arrangerte han konserten Thank You For the Music før han deltok i Hair da den ble spilt i Oslo Spektrum høsten 2000. 
Etter at han hadde vært med i Beat for beat i NRK, ble han invitert til å være med i norsk Melodi Grand Prix. Lægreid har siden hatt en karriere i Tyskland, hvor han har spilt i flere musikaler, blant annet på Apollo Theater i Stuttgart, der han høsten 2006 hadde tre roller i musikalen Elisabeth. Fra desember samme år hadde han en av hovedrollene i en musikalversjon av Roman Polański-filmen Vampyrenes natt på Theater des Westens i Berlin.
Hovedserien 1958–59

Omkamp

5. august 1959
Fredrikstad - Lillestrøm 1-4
Paul Colman

I Norge

Colman har, takket være en omfattende og langvarig turnévirksomhet, fått en tilhengerskare i Norge. Han har flere ganger deltatt på Skjærgårds Music & Mission Festival og gjennomført turnéer i Norge for å promotere dette.
Blant publikumsfavorittene finnes låter som "If I was Jesus", "Gloria", "Solution" og "Snu".
I januar og februar 2013 gjennomførte han en turné i Norge sammen med Lainey Wright.